Blomkool-schnitzel met 'n krakerige groenboontjieslaai | rooi rose Blomkool-schnitzel met 'n krakerige groenboontjieslaai | rooi rose
Vleis is duur. Laat vleis een keer per week heeltemal weg. Maak growwe broodkrummels van ou brood vir 'n krakerige korsie om schnitzels en viskoekies.
Blomkool-schnitzel met 'n krakerige groenboontjieslaai deur Vickie de Beer, bygestaan deur Inemarie Rabie. Foto: Lee Schwagele CRPhotographic
Cooking Time: 25 minute 25 minute Nutrition facts: 200 calories 20 grams fat
2 blomkoolkoppe in dik skywe gesny
125 ml growwe, krakerige broodkrummels
60 ml (¼ k) fyngerasperde, harde Italiaanse kaas, soos pecorino
2 eiers, liggies saam met 'n knypie sout geklop
250 g groenboontjies, stingeltjies afgesny
suurlemoenwiggies en mayonnaise vir opdiening
Pak die blomkoolskywe in 'n plat glasbak. Meng die olie, knoffel en suurlemoenskil in 'n klein bakkie en gooi dit oor die blomkoolskywe. Vryf die oliemengsel met jou vingers op die blomkool in. Hou eenkant tot later.
Meng die broodkrummels en gerasperde kaas in 'n platterige bakkie wat groot genoeg sal wees vir al die blomkoolskywe.
Breek die eiers in 'n soortgelyke bakkie en laastens die meel, gegeur met 'n groot knypie sout, in 'n ander.
Verhit intussen 'n middelslagkastrol vol water tot kookpunt, geur met 'n groot knypie sout, blansjeer die boontjies vir 3 min. daarin, dreineer en hou dit onder koue, lopende water vir 1 min. Skep in 'n opdienbak en roer die tamaties en rooi-ui liggies daarby in. Geur met sout en gooi die olyfolie en asyn oor. Laat staan tot jy dit nodig kry.
Verhit intussen die olie in 'n middelslagpan en doop elke skyf blomkool eers aan albei kante in die meel en dan in die eier en laastens in die broodkrummelmengsel.
Braai albei kante oormatige hitte in die pan tot goudbruin en gaar - sowat 6 min. aan 'n kant. Lig uit die pan en dreineer op kombuispapier. Herhaal met die res van die blomkoolskywe. Vee die pan met handdoekpapier skoon en gooi nuwe olie in wanneer die gebruikspan te vuil raak en begin aanbrand.